Il-Prim Ministru Taljan Giuseppe Conte mar għand il-President Mattarella biex jissottometti r-riżenja tiegħu wara l-laqgħa tal-kabinett li saret biex jinforma lill-ministri tiegħu dwar dak li ser jagħmel. Conte li ilu fil-kariga minn Ġunju 2018, jittama li Mattarella se jagħtih mandat ġdid biex jifforma gvern ġdid b'appoġġ iktar wiesgħa fil-parlament. Conte tilef il-maġġoranza fis-Senat fuq il-ġimgħa li għaddiet, meta l-partit Italia Viva mmexxi mill-ex Prim Ministru Matteo Renzi ħareġ mill-koalizzjoni bi kritika dwar kif il-gvern immaniġġja l-kriżi tal-coronavirus u r-riċessjoni ekonomika. L-isforzi ta' Conte biex jattiraw senaturi ċentristi u indipendenti fil-gvern ftit li xejn kellhom suċċess.